ⵔⴰⵏ ⴽⵓⵍⵍⵓ ⴷⴷⵓⵏⵉⵜ (ⴰⴼⵉⵍⵎ)

ⵉⵜⵜⵓⵙⵉⵜⴳ ⵓⴼⵉⵍⵎ ⵏ ⵔⴰⵏ ⴽⵓⵍⵍⵓ ⴷⴷⵓⵏⵉⵜ (ⴰⴼⴰⵔⵙ ⵏ ⵓⵙⴳⴳⵯⴰⵙ 1999/2000), ⵏⵏⴰ ⵎⵉ ⵢⵓⵔⴰ ⵓⵏⴰⵥⵓⵕ ⴰⵎⵇⵔⴰⵏ ⵎⵓⵃⵎⵎⴰⴷ ⴰⴱⴰⵄⵎⵔⴰⵏ ⴰⵙⵉⵏⴰⵔⵢⵓ ⵏⵏⵙ ⴷ ⵜⵙⵙⵓⴼⵖ ⵜ ⵉⴷ ⵜⵎⵙⵙⵓⴼⵖⵜ ⵜⴰⵎⵙⵏⴼⵍⵓⵍⵜ ⴼⴰⵟⵉⵎⴰ ⵄⵍⵉ ⴱⵓⴱⴽⴷⵉ, ⴰⵎ ⵢⴰⵜ ⵜⵡⴳⴳⴹⵜ ⵉⵥⵍⵉⵏ ⴳ ⵓⵎⵣⵔⵓⵢ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵜⴰⵎⵖⵔⵉⴱⵉⵜ. ⵓⵔ ⵉⴱⴷⴷ ⵓⴼⵉⵍⵎ ⴰⴷ ⵖⴰⵙ ⴳ ⴷⴰⵔ ⵉⵡⵜⵜⴰ ⵏ ⵜⵓⵍⵍⵉⵙⵜ ⵜⴰⴼⴰⵔⴰⵏⵜ ⵜⴰⴼⵔⴰⵔⵜ, ⵎⴰⵛⴰ ⵉⵏⴼⵍ ⵖⵔ ⵢⴰⵏ ⵓⴹⵕⵉⵚ ⴰⵎⵥⵕⴰⵡ ⵉⴷⵔⴰⵏ ⵏⵏⴰ ⵉⵙⵔⵡⵙⵏ ⴰⵏⵀⵉⵜⵜⴼ ⴰⵎⵖⵍⴰⵍ ⴳⵔ ⵓⴼⴳⴰⵏ ⴷ ⵉⵥⵓⵥⴹⵏ ⵏⵏⵙ, ⵍⵍⵉⴳ ⴷⴰ ⵉⵙⵙⵓⵎⵓⵏ ⵜⵉⵣⵉ ⴰⵏⵏ ⵜⴰⵎⵖⵜⴰⵙⵜ ⵍⵍⵉ ⴳ ⴷⴰ ⵜⴻⵜⵜⵓⵜⵜⵓⵢ/ⵜⵟⵟⴰⵕ "ⵜⴰⵥⵕⵎⵍⴰⵍⴰⴷⵜ" ⵜⴰⵏⴰⵎⵓⵏⵜ ⴷ ⵜⵙⴳⴷⴰⵏⵜ ⵎⵏⵉⴷ ⵏ ⵉⵍⵖⴰⴷⵏ ⵏ "ⴷⴷⵓⵏⵉⵜ" ⵜⴰⵏⵍⵖⴰⴷⵜ. ⴰⵢⴰ ⴷⴰ ⵜ ⵉⵜⵜⴰⵊⵊⴰ ⴰⴷ ⵉⴳ ⵢⴰⵜ ⵜⵡⵓⵔⵉ ⵢⵓⵜⵉⵏ ⴰⵎⵏⴰⴷ ⵏⵏⵙ ⴰⵎⴰⵍⵍⴰⵙ, ⵖⵔ ⵓⵙⵎⵏⵉⴷ ⵏ ⵢⴰⵜ ⵜⴰⵏⵏⴰⵢⵜ ⵜⴰⴼⵍⵙⴰⴼⵜ ⵉⵙⴰⵇⵙⴰⵏ ⵜⵓⵥⴽⵉⵡⵜ ⵜⴰⵏⴰⵎⵓⵏⵜ ⵏⵏⴰ ⵉⴷⵔⴰⵏ.ⴰⵔⵉⵏⴰⵙ_ⵏⴰⵄⵉⵎⴰ_ⵎⵓⵃⵜⴰⵢⵏ (2025-07-29). "ⴰⴼⵉⵍⵎ ⴰⵎⴰⵣⵉⵖ ⴰⵎ ⴽⵔⴰ ⵏ ⵜⵉⵙⵉⵜ ⵏ ⵓⵎⵙⴷⵎⵓ ⴰⵎⴰⵜⵔⴰⵏ: ⵜⵉⵖⵔⵉ ⵜⴰⵙⵏⴼⴳⴰⵏⵜ  ⴳ ⵜⵓⵥⴽⵉⵡⵜ ⵏ ⵢⵉⵏⵉⴳⵍ ⴷ ⵓⵏⴰⵎⴽ ⵉⵜⵜⵏⴼⴰⵍⵏ  "ⴰⴼⵉⵍⵎ ⵏ ⵔⴰⵏ ⴽⵓⵍⵍⵓ ⴷⴷⵓⵏⵉⵜ "ⴰⵎ ⵓⵣⵓⵔⵜ". "arrayalakhar- ⵜⴰⵏⵏⴰⵢⵜ ⵢⴰⴹⵏ" (ⵙ ⵜⵄⵔⴰⴱⵜ). ⵉⵜⵜⵢⵓⵥⵕⴰ ⴳ 2026-01-27.

 ⵜⵉⵏⵏⵓⴳⵍⴰ ⵏ ⴷⴷⵓⵏⵉⵜ: ⵜⵉⵡⵡⵓⵜⵎⴰ ⴰⵎ ⴽⵔⴰ ⵏ ⵜⵏⴳⴰⵍⵜ ⵏ ⵓⵎⵖⵔⴰⴷ ⴷ ⵓⵏⵖⵓⴱⵓ 
ⴷⴰ ⵜⴻⵜⵜⵓⵎⴰⵏ "ⴷⴷⵓⵏⵉⵜ" ⴳ ⵓⴼⵉⵍⵎ ⵙ ⵜⵡⵡⵓⴷⵎⴰ ⵏ ⵢⴰⵜ ⵜⴼⵔⵓⵅⵜ ⵉⴼⵓⵍⴽⵉⵏ ⴱⴰⵀⵔⴰ ⵏⵏⴰ ⵎⵉ ⵉⴳⴰ ⵢⵉⵙⵎ ⵏⵏⵙ "ⴷⴷⵓⵏⵉⵜ", ⵉⴳⴰ ⵓⵙⵜⴰⵢ ⴰⴷ ⴰⵏⴰⵥⵓⵕ ⵉⴱⴷⴷⵏ ⵖⴼ ⵢⴰⵜ ⵜⵙⴷⵎⵓⵜ ⵜⴰⵎⴳⵔⵓⵜ ⵍⵍⵉ ⵉⵣⴷⴰⵢⵏ ⴳⵔ ⵜⵡⵡⵓⵜⵎⴰ ⴷ ⵓⵍⵖⴰⴷ, ⴷ ⴳⵔ ⵜⴼⴽⴽⴰ ⴷ ⵜⵉⵍⵍⴰ ⵜⴰⵎⵖⵔⴰⴷⵜ. ⴷⴰ ⴷ ⵜⵜⴼⴼⵖ "ⴷⴷⵓⵏⵉⵜ" ⴰⵎ ⵢⴰⵜ ⵜⴰⴳⴳⴰⵍⵜ ⵜⴰⵎⴽⵔⵔⴰⵔⵜ ⵉⵙⵙⴼⵓⵍⵜⵓⵏ ⵜⵉⵙⵙⵉⴽⴼⵍⵜ ⵏⵏⴰ ⵉⵍⵍⴰⵏ, ⵓⵔ ⵜⵓⵙⵔ ⵜⵙⵏⵓⴽⵢⵙⵜ ⵏⵖ ⴰⵎⵔⵉⴳ, ⵎⴰⵛⴰ ⵢⵓⴷⴰ ⵓⵎⵎⴳⵏⵜ ⵏ ⵜⵡⵡⵓⵜⵎⴰ ⵏⵏⵙ ⵉⵙⵎⵉⵔⵇⵉⵢⵏ  ⵉ ⵓⴼⵙⴰⵍ ⵏ ⵉⵣⴷⴰⵢⵏ ⵉⵏⴰⵎⵓⵏⵏ ⵏⵏⴰ ⵉⴷⵓⵙⵏ ⵍⵍⵉ ⵉⵙⵎⵓⵏⵏ ⵉⵏⵙⵍⵎⵏ ⴷ ⵓⴷⴰⵢⵏ ⴷ ⵉⵕⵓⵎⵉⵢⵏ ⴳ ⵢⴰⵏ ⵓⵎⵢⴰⵙ ⴰⵊⵓⵎⵎⴰⵎ. ⴷ ⵙ ⵉⵏⵎⵉⵜⴰⵔ ⵏⵏⵙ ⴼⴼⵔⵏⵉⵏ ⴷ ⵜⵏⴼⴰⵍⵉⵢⵉⵏ ⵏⵏⵙ ⵉⵜⵜⵢⵓⵍⴰⵙⵏ "ⵉⴳ ⵜ ⵉⵏⵏⴰ ⵕⴱⴱⵉ", ⴷⴰ ⵜⴰⴽⴽⴰ ⵉ ⵎⴷⴷⵏ ⴰⴽⴽⵯ ⵢⴰⵏ ⵓⵏⴰⵔⵓⵣ ⴰⵔⵎⵉⴷⵉ ⵙ ⵜⴱⵖⵓⵔⵜ ⴷ ⵓⵣⵓⵏⵣⵓ, ⵏⵏⴰ ⵉⴳⴰⵏ ⴽⵔⴰ ⵏ ⵉⵏⵎⵉⵜⴰⵔ ⵓⵔ ⵊⵊⵉⵏ ⵜⵜⵓⵙⵉⴷⵜⵏ, ⵣⵓⵏ ⴷ ⴷⴷⵓⵏⵉⵜ ⵏⵉⵜ ⵏⵏⴰ ⵉⵜⵜⴰⴳⴳⵓⴳⵏ ⵅⴼ ⵓⵎⴰⵜⵜⴰⵔ ⵏⵏⵙ ⴽⵓⴷⵏⵏⴰ ⴰⵙ ⵢⴰⵥ, ⴷ ⴳ ⵜⴳⵉⵔⴰ ⵏ ⵓⴼⵉⵍⵎ ⵜⵏⵏⴰ ⴰⵙⵏ "ⵉⵏⵉⵢⴰⵜ ⵉⵢⵉ ⴽⵏⵏⵉ ⴽⵓⵍⵍⵓ ⴽⵯⵏ ⵜⵔⴰⵎ ⵉⵢⵉ, ⵎⴰⵛⴰ ⵓⵔ ⴷ ⵜⵎⵛⵓⵛⴽⴰⵎ ⴳⵔⴰⵜⵓⵏ, ⵇⵇⴰⵡⵍⵖ ⴽⵯⵏ ⴽⵓⵍⵍⵓ ⵙ ⵉⴳ ⵜ ⵉⵏⵏⴰ ⵕⴱⴱⵉ, ⵖⵉⵍⴰ ⵀⴰⵢⵢⵉ ⴼⵜⵉⵖ ⵔⴰⴷ ⵜⵜⴰⵣⵣⴰⵍⵖ ⵡⴰⵏⵏⴰ ⵉⵢⵉ ⴳⵉⵜⵓⵏ ⵢⵓⵎⵥⵏ ⵢⴰⵡⵉ ⵉⵢⵉ, ⵉⴳ ⵉⵢⵉ ⴰⴽⴽⵯ ⵓⵔ ⵜⵓⵎⵉⵥⵎ ⴰⵔ ⴽⵓⴷⵏⵏⴰ ⵜⵎⵛⵓⵛⴽⴰⵎ ⴳⵔⴰⵜⵓⵏ ⴷ ⵓⵔ ⴰⵔ ⵙⵓⵔ ⵜⴻⵜⵜⵎⴰⵖⵎ ⵓⵔⵔⵉⵖ ⴷ".ⵡⴰⵔⴷⴰ_ⴱⵔⵓⴷ, ⴰⴼⵉⵍⵎ ⵏ ⵔⴰⵏ ⴽⵓⵍⵍⵓ ⴷⴷⵓⵏⵉⵜ ⴳ ⵢⵓⵜⵓⴱ. ⵉⵜⵜⵢⵓⵥⵕⴰ ⴰⵙⵙ ⵏ 27/1/2026. ⴰⴼⴰⴷ ⴰⴷ ⵜⴳⴳⵓⵔⵓ ⴳ ⵓⴼⵉⵍⵎ ⴰⵎ ⵢⴰⵏ ⵓⵎⴰⵔⵓⵔ ⵉⵜⵜⵍⴰⴽⴰⵢⵏ ⴳ ⵢⵉⴳⵍⵉ, ⴷ ⵜⵙⴷⴷⵉⴷ ⵎⴰⵙ ⴷ ⴰⵏⵀⵉⵜⵜⴼ ⵖⴼ ⵓⵙⴰⴳⵍⴰ ⵏⵏⵙ ⵓⵔ ⵉⴳⵉ ⴰⴱⵍⴰ ⵢⴰⵏ ⵓⴹⴼⴰⵕ ⴰⵣⵓⵍⴰⵍ ⴷⴼⴼⵉⵔ ⵏ ⵓⵎⴰⵔⵓⵔ ⵏⵏⴰ ⵓⵔ ⵢⵓⴽⵍⴰⵍⵏ ⴰⵙⵙⵔⵖ ⵏ ⵜⵉⵍⵍⴰ.  

 ⵜⵉⵔⵉⵍⵜ ⵏ ⵜⵓⵥⴽⵉⵡⵉⵏ ⵜⵉⵏⴰⵎⵓⵏⵉⵏ: ⴰⵥⵓⵥⴹ ⴰⵎ ⵢⴰⵏ ⵓⵎⵙⵉⵖⵉ ⵉⵣⵔⵉⵏ ⵉⵙⵎⵉⵍⵏ 
ⴷⴰ ⵉⵙⴰⵡⴰⵍ ⵓⴼⵉⵍⵎ ⵖⴼ ⵎⴰⵢⴷ ⵏⵥⴹⴰⵕ ⴰⴷ ⴰⵙ ⵏⵙⵎⵎⴰ "ⵜⵓⴳⴷⵓⵜ ⵏ ⵓⵥⵓⵥⴹ", ⵍⵍⵉⴳ ⴷⴰ ⴼⵙⵙⵉⵏ ⵉⵎⵣⴰⵔⴰⵢⵏ ⵉⵙⵔⴽⵎⴰⵏⵏ ⴷ ⵉⵏⴰⵎⵓⵏⵏ ⵎⵏⵉⴷ ⵏ ⵜⵉⵍⵍⴰ ⵏ "ⴷⴷⵓⵏⵉⵜ" ⵏⵏⴰ ⴷ ⵉⴽⵛⵎⵏ ⴰⵙⴰⵢⵔⴰⵔ ⴰⴼⴰⵔⴰⵏ. ⴷⴰ ⵉⵙⵙⵏⵜⴰⵢ ⵓⵏⵀⵉⵜⵜⴼ ⵙⴳ ⵜⵙⵉⵍⴰ ⵏ ⵓⵣⴰⵎⵓⴳ ⴰⵏⴰⵎⵓⵏ ⵍⵍⵉ ⵉⴳⴰⵏ ⵢⴰⵏ ⴽⵕⴰⴹ ⵉⵎⴽⵙⴰⵡⵏ (ⴱⵉⴽⴰ, ⵊⵓⵔⵊ, ⴱⴰⵄⴽⴽⴰ) ⵏⵏⴰ ⵉⵙⵓⵎⵏⵏ ⵜⴰⵎⴰⵔⴰ ⵏ ⴽⵓ ⴰⵙⵙ, ⵉⵍⵎⵎⴰ ⴷⴰ ⵉⵜⵜⵎⴰⵜⵜⴰⵢ ⵓⵎⵙⵉⵖⵉ ⵙ ⵢⴰⵏ ⵡⵓⴷⵎ ⴰⴷⵔⴰⵎⴰⵜⵉⴽ ⵖⵔ ⵉⵎⵙⵡⵓⵔⵉⵢⵏ ⵏⵏⵙⵏ (ⴷⴰⴷⴷⴰ ⵍⴼⴰⵀⵉⵎ, ⵎⵓⵔⵉⵙ, ⵎⵓⵛⵉ) ⵏⵏⴰ ⵉⵙⵎⴷⵢⴰⵏ ⴰⴷⴷⵓⵔ, ⴰⵇⴰⵕⵉⴹ ⴷ ⵓⴷⴰⴱⵓ ⴰⴽⵓⴷⴰⵏ. ⵡⴰⴷ ⴰⴽⴽⵯ ⵉⴷⵓⵙⵏ ⴳ ⵉⵎⵏⴰⴷⵏ ⵉⵎⴰⵜⵔⴰⵏⵏ ⵉⴳⴰ ⵜ ⵓⵃⵏⵓⵛⴳ ⵏ ⵉⵔⴳⴰⵣⵏ ⵏ ⵓⵙⴳⴷ (ⴰⴳⴳⴰⴳ, ⴰⵃⵣⵣⴰⵏ/ⴰⵃⴰⵅⴰⵎ, ⴷ ⵓⵅⵍⵡⵉ/ⴰⵔⵀⵉⴱ) ⴷⴼⴼⵉⵔ ⵏ ⵉⵍⵖⴰⴷⵏ ⴰⴷ ⴰⴼⴰⴷ ⴰⴷ ⵔⵣⵓⵏ ⵖⴼ ⵓⴼⵙⵙⴰⵢ ⵓⵍⴳⵉⵏ, ⴰⵢⵍⵍⵉ ⵜⵏ ⵉⵙⵙⵉⵡⵉⴹⵏ ⵖⵔ ⵢⴰⵏ ⵓⵏⵀⵉⵜⵜⴼ ⴰⵏⵛⵉⵡⴰⵏ, ⴰⵢⵍⵍⵉ ⵉⵙⴼⵓⴽⴽⵔⵏ ⵢⴰⵏ "ⴰⴽⵙⵙⵉⵙ ⴰⵙⵏⴰⵣⴰⵍ" ⵏⵏⴰ ⵉⴷⵔⴰⵏ; ⵍⵍⵉⴳ ⴷⴰ ⵉⵜⵜⵏⴼⴰⵍ ⵢⵉⵏⴰⵡ ⴰⵙⴳⴷⴰⵏ ⵖⵉⴷ ⵙⴳ ⵢⴰⵏ ⵓⴼⵔⴰⴳ ⴰⵔⴼⵙⴰⵏ ⵖⵔ ⵖⴰⵙ ⵢⴰⵜ ⵜⵙⵓⵏⴰ ⵓⵔ ⵉⵥⴹⵉⵕⵏ ⴰⴷ ⵉⴱⴷⴷ ⵎⵏⵉⴷ ⵏ ⵓⵖⵓⵔⵉ ⴰⵏⵛⵉⵡⴰⵏ, ⴰⵢⵍⵍⵉ ⵉⵙⵙⵕⵚⴰⵏ ⵜⴰⵡⵏⴳⵉⵎⵜ ⵏ ⵎⴰⵙ ⴷ "ⵜⵉⴷⵜ" ⵜⴰⵏⴰⵎⵓⵏⵜ ⴷⴰ ⵜⴻⵜⵜⵓⵜⵜⵓⵢⵜ ⴽⵓⴷⵏⵏⴰ ⵜⴻⵜⵜⴳⴳⴰ ⵜⴰⵎⴰⵏⴰⵣⵜ ⵉ ⵓⴷⴰⴱⵓ ⵏ ⵓⵥⵓⵥⴹ. 

 ⴰⵚⵍⴰⴹ ⴰⵙⵏⴰⵎⵓⵏ: ⴰⵥⵓⵥⴹ ⴷ ⵓⵙⵏⵓⵍⴼⵓ ⵏ ⵡⴰⵣⴰⵍ ⴰⵎⴰⵜⵔⴰⵏ 
ⵏⵥⴹⴰⵕ ⴰⴷ ⵏⵔⵎⵙ ⵜⴰⴷⵉⵏⴰⵎⵉⴽⵜ ⵏ ⵓⴼⵉⵍⵎ ⵙ ⵜⵙⵎⴰⵇⵇⴰⵍⵉⵏ ⵏ ⵜⵙⵏⴰⵎⵓⵏⵜ, ⵍⵍⵉⴳ ⴷⴰ ⵜⴻⵜⵜⵏⴼⴰⵍ "ⴷⴷⵓⵏⵉⵜ" ⵙⴳ ⵖⴰⵙ ⵢⴰⵜ ⵜⵎⵖⴰⵔⵜ ⵖⵔ "ⴰⵎⵎⴰⵙ ⵏ ⵜⴰⵥⵉⵢⵜ ⵜⴰⵎⴰⵜⵔⴰⵏⵜ" ⵏⵏⴰ ⵖⴼ ⵎⵓⵏⵏ ⵡⴰⵍⴰⴽⵏ ⵏ ⵎⴷⴷⵏ ⴰⴽⴽⵯ. ⵙ ⵓⵎⵙⴰⵙⴰ ⴰⴽⴷ ⵜⴰⵏⵏⴰⵢⵜ ⵏ ⵓⵎⵙⵏⴰⵎⵓⵏ ⴱⵢⵉⵔ ⴱⵓⵕⴷⵢⵓ, ⴷⴰ ⵉⵎⵎⴰⵍ ⵓⴼⵉⵍⵎ ⵎⴰⵙ ⴷ ⴰⵥⵓⵥⴹ ⵓⵔ ⵉⴳⵉ ⵢⴰⵜ ⵜⵓⵙⵔⴰ ⵜⴰⵙⵏⵓⴷⵔⴰⵏⵜ ⵜⴰⴳⴰⵎⴰⵏⵜ, ⵎⴰⵛⴰ ⵉⴳⴰ ⵢⴰⵏ ⵡⴰⵣⴰⵍ ⵏⵏⴰ ⵉⵥⴽⴽⵓ ⵡⴰⵎⵓⵏ ⴷ ⴷⴰ ⵜ ⵢⴰⴽⴽⴰ ⵖⴼ ⵜⵖⴰⵡⵙⵉⵡⵉⵏ ⵏⵖ ⵉⵡⵔⵉⴽⵏ; ⵎⴷⴷⵏ ⴰⴽⴽⵯ ⴷⴰ ⵜⵜⵎⵃⵉⵣⵡⵉⵔⵏ ⵖⵔ "ⴷⴷⵓⵏⵉⵜ" ⵓⵔ ⴷ ⵉ ⵢⵉⵖⴼ ⵏⵏⵙ ⵀⵍⵍⵉ, ⵎⴰⵛⴰ ⴰⵛⴽⵓ ⴰⵎⵎⴰⵥ ⵏⵏⵙ ⴷⴰ ⵢⴰⴽⴽⴰ ⵉ ⴱⴰⴱ ⵏⵏⵙ ⵜⵉⵎⵎⵓⵖⵔⴰ ⵏⵖ ⵜⴰⵎⵍⵡⵉ ⴷ ⵓⵙⵥⵍⴰⵢ ⴳ ⵓⴳⵏⵙⵓ ⵏ ⵢⵉⴳⵔ ⴰⵏⴰⵎⵓⵏ. ⴷ ⵙ ⵓⵙⴽⵓⵜⵜⵉ ⵖⴼ ⵓⵙⵡⵉⵏⴳⵎ ⵏ ⴽⵍⵉⴼⵓⵔⴷ ⴳⵉⵔⵜⵣ, ⴰⵔ ⵏⵏ ⵏⵜⵜⴰⴼⴰ ⴽⵔⴰ ⵏ ⵡⵓⴷⵎⴰⵡⵏ ⵎⴰⵙ ⵏⵏ ⴹⵕⵏ ⴳ "ⵜⵔⴰⵜⵙⴰ ⵏ ⵉⵏⵓⵎⴰⴽ" ⵏⵏⴰ ⵙⴽⵔⵏ ⵙ ⵉⵖⴼⴰⵡⵏ ⵏⵏⵙⵏ ⵖⴼ ⵜⴼⵔⵓⵅⵜ ⴰⴷ, ⴰⵢⵍⵍⵉⴳ ⴷⵡⵍⵏ ⴷ ⵉⵎⵖⵣⵓⵜⵏ ⵏ ⵜⵡⴰⵍⵉⵡⵉⵏ ⵏⵏⵙⵏ ⵜⵉⵎⴳⴰⵔⵉⵏ, ⴰⵢⵍⵍⵉ ⵉⵙⵙⵓⵎⴰⵏⵏ ⵜⵉⴷⵜ ⵏ ⵉⵡⵏⵏⴰⵏ ⵏ ⵓⵎⵢⴰⵎⴰⵥ ⴰⵔⴼⵙⴰⵏ ⴳ ⵢⴰⵏ ⵡⴰⵎⵓⵏ ⵉⵙⴼⵓⵥⵥⵓⵕⵏ ⵓⵎⵏⴰⵏ ⴷ ⵉⵃⴱⴰⵏ ⴹⴰⵕⴰⵜ ⵏⵏⵙⵏ ⵜⵉⵡⵏⴰⵜⵉⵏ ⵏ ⵓⵙⴰⴳⵍⴰ/ⵜⵉⵍⵉⵜ ⵉⵎⵙⵏⴳⵔⵏ ⵍⵍⵉ ⵉⵣⵔⴰⵢⵏ ⵉⵡⵜⵜⴰ ⵉⵙⴳⴷⴰⵏⵏ ⴷ ⵉⵥⵓⵕⴰⵏⵏ. 

 ⴰⵙⴰⵢⵔⴰⵔ ⴰⵙⵉⵏⵉⵎⴰⵢ: ⴰⵎⵢⵉⴷⵉⵔ ⵎⵏⵉⴷ ⵏ ⵜⵥⵕⵓⴼⵔⵉⴷⵜ ⴷ ⵜⵎⵜⵔⴰⵔⵜ 
ⵜⵎⵓⵔⵙ ⵜⵎⵙⵙⵓⴼⵖⵜ ⴼⴰⵟⵉⵎⴰ ⴱⵓⴱⴽⴷⵉ ⴳ ⵓⵙⵎⵓⵜⵜⵉ ⵏ ⵓⵙⵓⵏ ⴰⵎⴰⵣⵉⵖ ⴳ ⵢⵉⴼⴼⵓⵙ ⴰⵎⵖⵔⴰⴱⵉ ⵖⵔ "ⵢⴰⵏ ⵓⵙⴰⵢⵔⴰⵔ ⴰⵏⵎⵖⵔⴰⴷ" ⵢⵓⵜⵉⵏ ⵉⵡⵜⵜⴰ ⵏ ⵓⴷⵖⴰⵔ ⴰⵔⴰⴽⴰⵍ ⴰⵎⵓⵜⵜⵓ. ⵉⵙⵎⵓⵏ ⵓⴼⵉⵍⵎ ⴳⵔ ⵓⵏⵙⵍⵎ ⴷ ⵓⴷⴰⵢ ⴷ ⵓⵕⵓⵎⵉ ⴳ ⵢⴰⵏ ⵓⵎⵙⴰⵙⴰ ⴰⵥⵕⵎⵍⴰⵍⴰⴷ ⵉⵎⵎⴰⵍⵏ ⵜⵉⵎⴽⵜⵉⵜ ⵜⴰⴳⵔⴰⵡⴰⵏⵜ ⵜⴰⵎⴰⵣⴰⵔⵜ, ⵎⴰⵛⴰ ⴳ ⵜⵉⵣⵉ ⴰⵏⵏ ⵏⵉⵜ, ⵉⴼⴽⴰ ⵢⴰⵏ ⵓⵣⵖⴰⵏ ⵉⵜⵜⵇⵇⵙⵏ ⵉ ⵓⵎⵢⵉⴷⵉⵔ ⴰⴷ ⵏⵏⴰ ⵉⵜⵜⵓⵜⵜⵓⵢⵏ ⴷⴰⵜ ⵏ ⵢⵉⵔⵉⵎ ⴰⵎⵣⵡⴰⵔⵓ ⵏ ⵢⵉⵎⴰⵏ ⴷ ⵜⵏⴰⴼⵓⵜ ⵜⵓⴼⵔⵉⴷⵜ, ⴰⵢⵍⵍⵉ ⵜ ⵉⵙⴽⵔⵏ ⴷ ⵢⴰⵏ ⵓⴼⴰⵙⵔ ⴰⵏⴼⵔⴰⵏ ⵉ ⵜⵉⵣⵉ ⵜⴰⵜⵔⴰⵔⵜ ⵍⵍⵉ ⴳ ⴷⴰ ⵜⵏⵔⵔⵓ ⵜⵥⵕⵓⴼⵔⵉⴷⵜ ⵜⴰⴳⵔⵓⵎⵎⴰ. ⵓⵔ ⵜⵙⴽⵓⵜⵜⵉ ⵜⵎⵙⵙⵓⴼⵖⵜ ⵖⴼ ⵓⵎⵙⴰⵡⴰⵍ ⵀⵍⵍⵉ ⵉ ⵓⵙⵙⵍⴽⵎ ⵏ ⵜⴱⵔⴰⵜⵉⵏ ⴰⴷ, ⵎⴰⵛⴰ ⵜⵙⵡⵓⵔⵉ "ⵜⵓⵜⵍⴰⵢⵜ ⵏ ⵢⵉⵥⵕⵉ" ⵙ ⵜⴱⵔⵉⴷⵜ ⵏ ⵓⵙⵓⵎⵖ, ⵜⵉⵎⵣⴳⵉⴷⴰ, ⵜⴰⵎⵥⵥⴰⵍⵓⵜ ⵏ ⵉⵕⵓⵎⵉⵢⵏ ⴷ ⵜⵙⵡⴰⴽ ⵏⵖ ⴷ ⴳⵔ ⵜⴳⵎⵎⴰ ⵍⵍⵉ ⵉⴳⴰⵏ ⵢⴰⵏ ⵢⵉⵏⵉⴳⵍ ⵍⵍⵉ ⵉⵎⵎⴰⵍⵏ ⴰⴳⵔⴱⵔⵉⴷ ⴰⵔⴼⵙⴰⵏ ⴷ ⵓⵣⴰⵍⴰⵏ; ⴷ ⴽⵓ ⵜⵉⵎⵥⵕⵉⵜ ⴳ ⵓⴼⵉⵍⵎ ⵜⴳⴰ ⵢⴰⵜ ⵜⴱⴰⴷⵓⵜ ⵜⴰⵎⴰⵜⵔⴰⵏⵜ ⵉⵙⴷⴷⵉⴷⵏ ⵖⴼ ⵜⴰⵢⴰⵏⵜ ⵏ ⵡⵓⵎⵎⵍ ⴰⵏⴼⴳⴰⵏ ⴳ ⵓⵍⵎⴰⴹ ⴷ ⵜⵉⵍⵍⴰ, ⴷ ⴰⵔ ⵜⴻⵜⵜⵉⵏⵉ ⵎⴰⵙ ⴷ ⵜⴰⵇⵔⴷⵉⵛⵜ ⵓⵔ ⵜⵍⵍⵉ ⴳ ⴷⴰⵔ ⵡⴰⵏⵏⴰ ⵉⵍⴰⵏ "ⴷⴷⵓⵏⵉⵜ", ⵎⴰⵛⴰ ⴳ ⴷⴰⵔ ⵡⴰⵏⵏⴰ ⵉⵍⴰⵏ ⴰⴼⵔⴰⴽ ⴰⴼⴰⴷ ⴰⴷ ⵜ ⵓⵔ ⵢⴰⵡⵉ ⵓⵎⴰⵔⵓⵔ ⵏⵏⵙ ⵍⵍⵉ ⵉⵙⴽⵔⴽⵉⵙⵏ ⵖⴼ ⵎⴰⵕⵕⴰ ⵎⴷⴷⵏ ⴷ ⵓⵔ ⴷⴰ ⵉⵜⵜⵉⵍⵉ ⴷⴰⵔ ⴰⵡⴷ ⵢⴰⵏ. 

ⴳ ⵜⴳⵉⵔⴰ ⵏ ⵓⴼⵉⵍⵎ ⵙⴳⵓⵔⴰⵏ ⵜⵜ ⵙ ⵢⴰⵜ ⵜⵏⴹⴹⴰⵎⵜ ⵏⵏⴰ ⵉⴳⴰⵏ: "ⴰⴷ ⵏⴻⵏⵏⴰ ⵕⵊⴰ ⴼⵍⵍⴰⵀ ⵜⴷⴷⴰ ⴷⴷⵓⵏⵉⵜ (ⵉ), ⵎⵔⴰ ⴷ ⵉⵙ ⵜⴷⵓⵎ ⵏⴷⵓⵎ ⴳⵉⵙⵏⵜ (ⵉ)". 

 ⵉⵙⵍⴽⵎⵏ ⵏ ⴱⵕⵕⴰ 

 ⴰⴼⵉⵍⵎ ⵏ ⵔⴰⵏ ⴽⵓⵍⵍⵓ ⴷⴷⵓⵏⵉⵜ ⴳ ⵢⵓⵜⵓⴱ.

 ⵥⵕ ⵓⴳⴳⴰⵔ 

 ⵙⵙⵉⵏⵉⵎⴰ ⵜⴰⵎⴰⵣⵉⵖⵜ
 ⵎⵓⵃⵎⵎⴰⴷ ⴰⴱⴰⵄⵎⵔⴰⵏ
 ⴼⴰⵟⵉⵎⴰ ⵄⵍⵉ ⴱⵓⴱⴽⴷⵉ

 ⵉⵙⴰⵖⵓⵍⵏ